[pic] | EUROOPA KOMISJON |

Brüssel 3.1.2011

KOM(2010) 791 lõplik

2011/0001 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta

(EMPs kohaldatav tekst)

SELETUSKIRI

ETTEPANEKU TAUST

Ettepaneku põhjused ja eesmärgid

Määruse (EÜ) nr 2006/2004 muutmise ettepaneku üldeesmärk on tagada, et Euroopa Parlamendi ja nõukogu määrus (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta (edaspidi „tarbijakaitsealase koostöö määrus”)[1] oleks jätkuvalt tõhus ning aitaks tagada, et puuduks diskrimineerimine ELi siseste ja riiklike tehingute alal tõhususe osas, millega pädevad riigiasutused rikkumisi käsitlevad. Nende üldeesmärkide saavutamiseks on kavandatud muutmismääruse eesmärk tarbijakaitsealase koostöö määruse lisa sisuline uuendamine, et kajastada seal tarbijakaitse valdkonnas toimunud uusimaid arenguid õigusaktides.

Üldine taust

2001. aastal ilmunud rohelises raamatus ELi tarbijakaitse kohta[2] tõdeti esmakordselt, et on vaja õigusakti. Rohelises raamatus märgiti, et tarbijakaitsealaste õigusaktide jõustamisel siseturul on tarbijate majandushuvide seisukohast suuri puudusi. Rohelise raamatu järelmeetmena avaldas komisjon teatise[3] ning pärast valitsusasutustes toimunud edasisi arutelusid ja võttes arvesse nõukogu 2. detsembri 2002. aasta resolutsiooni,[4] samuti Euroopa Parlamendi resolutsioone,[5] esitas komisjon ettepaneku tarbijakaitsealase koostöö määruse[6] vastuvõtmiseks. Nõukogu ja Euroopa Parlament võtsid Euroopa Ühenduse asutamislepingu artiklis 251[7] sätestatud menetluse kohaselt määruse vastu 27. oktoobril 2004. Määrust on kohaldatud alates 29. detsembrist 2005.

Tarbijakaitsealase koostöö määruse eesmärk on kõrvaldada riiklike täitevasutuste töös esinevad tõkked piiriülese koostöö vallas, et need asutused saaksid tarbijate huve kaitsvate õigusaktide rikkumisi ELi piires avastada, uurida ja neid rikkumisi lõpetada või keelata, et tagada siseturu tõrgeteta toimimine. Selle eesmärgi saavutamiseks nähakse määruses ette jõustamisega tegeleva koostöövõrgustiku loomine riiklike täitevasutuste vahel, millega suurendataks tarbijate rahulolu piiriüleste pakkumiste vastuvõtmisel ning välditaks olukorda, kus müüjad ja tarnijad hoiavad kõrvale õigusaktide jõustamisest ning kahjustavad sellega seaduskuulekate ettevõtjate konkurentsivõimet.

Määrusega loodud tarbijakaitsealase koostöö võrgustik järgib tarbijate huve kaitsvate õigusaktide kohaldamist ja jõustab neid õigusakte. Võrgustiku kohaldamisalasse kuuluvad õigusaktid on loetletud lisas, millele on viidatud tarbijakaitsealase koostöö määruse artiklis 3a. Seega on asjakohane tagada, et lisas kajastuksid ELi tarbijakaitsealase õigusraamistiku arengud.

Ettepaneku valdkonnas kehtivad õigusnormid

Ettepaneku eesmärk on muuta tarbijakaitsealase koostöö määruse lisa.

Kooskõla Euroopa Liidu muude tegevuspõhimõtete ja eesmärkidega

Kavandatud muutmismäärusega ajakohastatakse riiklike täitevasutuste piiriülese koostöö valdkondi, et kajastada ELi tarbijakaitsealase õigusraamistikus hiljuti aset leidnud arenguid. Seega täiendab määrus praegu kehtivaid tarbijakaitsealaseid ELi õigusakte.

MÕJU HINDAMINE

Kuna kavandatud muutmismäärusel puudub oluline majanduslik, sotsiaalne või keskkonnalane mõju, ei ole mõju hindamine vajalik.

ETTEPANEKU ÕIGUSLIK KÜLG

Õiguslik alus

Euroopa Ühenduse asutamislepingu artikkel 95[8] valiti tarbijakaitsealase koostöö määruse õiguslikuks aluseks määruse eesmärkide põhjal. Eelkõige oli selleks eesmärgiks petturitest kauplejate tegutsemise tõhus takistamine piiriüleselt. Petturitest kauplejad häiriksid siseturu sujuvat toimimist. Seega aitab määrus kõrvaldada konkurentsimoonutusi ja tõkkeid siseturul.

Kavandatud muutmismäärusega püütakse tagada, et tarbijakaitsealane koostöövõrgustik suudaks piiriüleselt õigusakte tõhusalt jõustada. Et asjakohasus piiriülese koostöö valdkonnas oleks tagatud, muudetakse tarbijakaitsealase koostöö määruse lisa. Kavandatud muutmismäärusega aidatakse kaasa samade eesmärkide täitmisele, mis on tarbijakaitsealase koostöö määruse eesmärgid ning ELi toimimise lepingu artikkel 114 jääb muutmata kujul õigusliku alusena kehtima.

Subsidiaarsuse ja proportsionaalsuse põhimõte

Kavandatud meetmed seisnevad praeguse ELi õigusliku raamistiku muutmises ja seepärast hõlmavad valdkonda, kus EL on oma pädevust juba kasutanud. Käesolev ettepanek on seega kooskõlas ELi toimimise lepingu artiklis 5[9] sätestatud subsidiaarsuse põhimõttega.

Kooskõlas ELi toimimise lepingu artiklis 5 sätestatud proportsionaalsuse põhimõttega ei lähe käesolev muutmismäärus kaugemale sellest, mis on vajalik selle määruse eesmärkide saavutamiseks.

Vahendi valik

Määrus, mis on vahetult kohaldatav, valiti sellepärast, et selle meetmega ajakohastatakse olulisel määral ametiasutuste vahelise koostöö valdkondi, et kajastada arenguid, mis on aset leidnud tarbijakaitsealase koostöö valdkonnas kehtivas ELi õigusraamistikus.

MÕJU EELARVELE

Ettepanek ei mõjuta ELi eelarvet.

EUROOPA MAJANDUSPIIRKOND

Kavandatavas muutmismääruses käsitletakse Euroopa Majanduspiirkonnaga seotud küsimust, mistõttu tuleks seda kohaldada ka Euroopa Majanduspiirkonnas.

ÜKSIKASJALIK SELGITUS

Et lihtsustada tarbijakaitsealast õigusraamistikku, kõrvaldatakse kavandatava muutmismäärusega tarbijakaitsealase koostöö määruse lisast aegunud sätted ning asendatakse teatavad sätted ajakohastatud viidetega uutele õigusaktidele. Lisa ajakohastamine seisneb selles, et sealt jäetakse välja õigusaktid, mis ei ole asjakohased riiklike täitevasutuste vahelise tarbijakaitsealase koostöö seisukohast, ning ajakohastatakse viited vanadele õigusaktidele, mis ei kehti, viidetega nendele tarbijakaitsealastele õigusaktidele, millega nad on asendatud.

Välja jätmine

Direktiiv eksitava ja võrdleva reklaami kohta

• Nõukogu 10. septembri 1984. aasta direktiiv 84/450/EMÜ eksitava ja võrdleva reklaami kohta[10]

Direktiiv 84/450/EMÜ tuleks tarbijakaitsealase koostöö määruse lisast välja jätta, sest see on asendatud Euroopa Parlamendi ja nõukogu 12. detsembri 2006. aasta direktiiviga 2006/114/EÜ eksitava ja võrdleva reklaami kohta[11]. Direktiivi 2006/114/EÜ eesmärk ei ole kaitsta tarbijate huve tervikuna, vaid üksnes võrdleva reklaami osas. Seega tuleks tarbijakaitsealase koostöö määruse lisas esitada viide üksnes direktiivi 2006/114/EÜ neile artiklitele, milles käsitletakse võrdlevat reklaami.

• Euroopa Parlamendi ja nõukogu 6. oktoobri 1997. aasta direktiiv 97/55/EÜ, millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaami[12].

Direktiiv 97/55/EÜ on kehtetuks tunnistatud direktiivi 84/450/EMÜ (eksitava reklaami kohta) muutmisdirektiiv ja seega tuleks see tarbijakaitsealase koostöö määruse lisast välja jätta.

Asendamine

Tarbijakrediiti käsitlev direktiiv

• Nõukogu 22. detsembri 1986. aasta direktiiv 87/102/EMÜ tarbijakrediiti käsitlevate liikmesriikide õigus- ja haldusnormide ühtlustamise kohta[13].

Direktiiv 87/102/EMÜ on kehtetuks tunnistatud Euroopa Parlamendi ja nõukogu 23. aprilli 2008. aasta direktiiviga 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ[14]. Seega tuleks see direktiiv tarbijakaitsealase koostöö määruse lisast välja jätta.

• Tarbijakrediidilepinguid käsitlev direktiiv 2008/48/EÜ

Tarbijakrediidilepinguid käsitlev direktiiv 2008/48/EÜ tuleks lisada tarbijakaitsealase koostöö määruse lisasse, sest see on vastu võetud direktiivi 87/102/EMÜ asendamiseks.

Audiovisuaalmeedia teenuste direktiiv

• Euroopa Parlamendi ja nõukogu 3. oktoobri 1989. aasta direktiiv 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide koordineerimise kohta[15].

Direktiiv 89/552/EMÜ on kehtetuks tunnistatud Euroopa Parlamendi ja nõukogu 10. märtsi 2010. aasta direktiiviga 2010/13/EL audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv)[16]. Seega tuleks direktiiv 89/552/EMÜ tarbijakaitsealase koostöö määruse lisast välja jätta.

• Direktiiv 2010/13/EL (audiovisuaalmeedia teenuste direktiiv)

Audiovisuaalmeedia teenuste direktiivi asjakohased sätted tuleks lisada tarbijakaitsealase koostöö määruse lisasse, sest see direktiiv on vastu võetud direktiivi 89/552/EMÜ asendamiseks.

Osaajalise kasutamise õigust käsitlev direktiiv

• Euroopa Parlamendi ja nõukogu 26. oktoobri 1994. aasta direktiiv 94/47/EÜ ostjate kaitse kohta, mis puudutab kinnisvara osaajalise kasutamise õiguse ostulepingute teatavaid aspekte[17].

Direktiiv 94/47/EÜ on kehtetuks tunnistatud Euroopa Parlamendi ja nõukogu 14. jaanuari 2009. aasta direktiiviga 2008/122/EÜ tarbijate kaitse kohta seoses osaajalise kasutamise õiguse, pikaajalise puhkusetoote, edasimüügi ja vahetuslepingute teatavate aspektidega[18]. Seega tuleks direktiiv 94/47/EÜ tarbijakaitsealase koostöö määruse lisast välja jätta.

• Direktiiv 2008/122/EÜ tarbijate kaitse kohta seoses osaajalise kasutamise õiguse, pikaajalise puhkusetoote, edasimüügi ja vahetuslepingute teatavate aspektidega.

Direktiiv 2008/122/EÜ tuleks lisada tarbijakaitsealase koostöö määruse lisasse, sest see on vastu võetud direktiivi 94/47/EÜ asendamiseks.

Parandused

Tarbijalepingute ebaõiglaste tingimuste direktiiv

Tarbijakaitsealase koostöö määruse lisas olev viide tarbijalepingutes kasutatavate ebaõiglaste tingimuste direktiivile on praegu sellisel kujul:

„Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, 21.4.1993, lk 29). Direktiivi on muudetud komisjoni otsusega 2002/995/EÜ (EÜT L 353, 30.12.2002, lk 1).”

Komisjoni otsusega 2002/995/EÜ ei muudeta direktiivi ebaõiglaste tingimuste kohta tarbijalepingutes ning see viide tuleks ära parandada.

2011/0001 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut, eelkõige selle artiklit 114,

võttes arvesse Euroopa Komisjoni ettepanekut,[19]

olles edastanud õigusakti eelnõu riikide parlamentidele,

võttes arvesse Euroopa majandus- ja sotsiaalkomitee arvamust,[20]

võttes arvesse Regioonide Komitee arvamust,[21]

toimides seadusandliku tavamenetluse kohaselt

ning arvestades järgmist:

1. Euroopa Parlamendi ja nõukogu määruses (EÜ) nr 2006/2004[22] on sätestatud tingimused, mille alusel tarbijate huve kaitsvate õigusaktide jõustamise eest vastutavaks määratud liikmesriikide pädevad asutused teevad koostööd üksteisega ja Euroopa Komisjoniga, et tagada kõnealuste õigusaktide täitmine ja siseturu tõrgeteta toimimine ning et tõhustada tarbijate majandushuvide kaitset.

2. Määruse (EÜ) nr 2006/2004 artikli 3 punktis a on sätestatud, et tarbijate huve kaitsvad õigusaktid on kõnealuse määruse lisas (edaspidi „lisa”) loetletud direktiivid, nagu need on liikmesriikide siseriiklikku õiguskorda üle võetud, ning määrused.

3. Mitu lisas loetletud õigusakti on vahepeal kehtetuks tunnistatud ja vastu on võetud uusi õigusakte.

4. Nõukogu 10. septembri 1984. aasta direktiiv 84/450/EMÜ eksitava ja võrdleva reklaami kohta[23] on tunnistatud kehtetuks Euroopa Parlamendi ja nõukogu direktiiviga 2006/114/EÜ[24]. Seega tuleks lisast välja jätta viide direktiivile 84/450/EMÜ. On asjakohane esitada lisas viide üksnes direktiivi 2006/114/EÜ teatavatele artiklitele, mille eesmärk on kaitsta tarbijate huve.

5. Euroopa Parlamendi ja nõukogu 6. oktoobri 1997. aasta direktiiv 97/55/EÜ (millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaam)[25] on kehtetuks tunnistatud direktiivi 84/450/EMÜ muutmisdirektiiv. Seega tuleks lisast välja jätta viide direktiivile 97/55/EÜ.

6. Nõukogu 22. detsembri 1986. aasta direktiiv 87/102/EMÜ tarbijakrediiti käsitlevate liikmesriikide õigus- ja haldusnormide ühtlustamise kohta[26] on kehtetuks tunnistatud ja asendatud Euroopa Parlamendi ja nõukogu 23. aprilli 2008. aasta direktiiviga 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ[27]. Seega tuleks lisas esitatud viide direktiivile 87/102/EMÜ asendada viitega direktiivile 2008/48/EÜ.

7. Euroopa Parlamendi ja nõukogu 3. oktoobri 1989. aasta direktiiv 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide koordineerimise kohta[28] on kehtetuks tunnistatud ja asendatud Euroopa Parlamendi ja nõukogu direktiiviga 2010/13/EL (audiovisuaalmeedia teenuste direktiiv)[29]. Direktiivi 2010/13/EL artikli 34 kohaselt tuleb määruse (EÜ) nr 2006/2004 lisas esitatud viiteid direktiivile 89/552/EMÜ käsitada viidetena direktiivile 2010/13/EL. Parema loetavuse huvides on siiski asjakohane asendada lisas esitatud viide direktiivile 89/552/EMÜ viitega direktiivi 2010/13/EL asjakohastele artiklitele.

8. Nõukogu 5. aprilli 1993. aasta direktiivi 93/13/EMÜ (ebaõiglaste tingimuste kohta tarbijalepingutes) ei muudetud komisjoni otsusega 2002/995/EÜ ja seega tuleks viide sellele otsusele lisast välja jätta.

9. Euroopa Parlamendi ja nõukogu 26. oktoobri 1994. aasta direktiiv 94/47/EÜ ostjate kaitse kohta, mis puudutab kinnisvara osaajalise kasutamise õiguse ostulepingute teatavaid aspekte[30] on kehtetuks tunnistatud ja asendatud Euroopa Parlamendi ja nõukogu 14. jaanuari 2009. aasta direktiiviga 2008/122/EÜ tarbijate kaitse kohta seoses osaajalise kasutamise õiguse, pikaajalise puhkusetoote, edasimüügi ja vahetuslepingute teatavate aspektidega[31]. Direktiivi 2008/122/EÜ artikli 18 kohaselt tuleb määruse (EÜ) nr 2006/2004 lisas esitatud viiteid direktiivile 94/47/EÜ käsitada viidetena direktiivile 2008/122/EÜ. Parema loetavuse huvides on siiski asjakohane asendada lisas esitatud viide direktiivile 94/47/EMÜ viitega direktiivile 2008/122/EÜ.

10. Määruse (EÜ) nr 2006/2004 lisa tuleks vastavalt muuta.

11. Direktiiv 87/102/EMÜ on asendatud direktiiviga 2008/48/EÜ, kusjuures direktiivis 2008/48/EÜ ei väljendata selgelt, et viiteid kehtetuks tunnistatud direktiivile 87/102/EMÜ tuleks käsitada viidetena direktiivile 2008/48/EÜ. Õiguskindluse huvides peaks käesolev määrus jõustuma võimalikult kiiresti,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2006/2004 lisa muudetakse vastavalt käesoleva määruse lisale.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Euroopa Parlamendi nimel Nõukogu nimel

president eesistuja

LISA

Määruse (EÜ) nr 2006/2004 lisa muudetakse järgmiselt:

(1) Joonealune märkus 1 asendatakse järgmisega:

„(1) Direktiivid nr 6, 8 ja 13 sisaldavad erisätteid.”

(2) Punkt 1 asendatakse järgmisega:

„1. Euroopa Parlamendi ja nõukogu 12. detsembri 2006. aasta direktiiv 2006/114/EÜ eksitava ja võrdleva reklaami kohta (ELT L 376, 27.12.2006, lk 21): artiklid 1, 2 c, 4, 5, 6, 7, 8.”

(3) Punkt 3 asendatakse järgmisega:

„3. Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, 22.5.2008, lk 66).”

(4) Punkt 4 asendatakse järgmisega:

„4. Euroopa Parlamendi ja nõukogu 10. märtsi 2010. aasta direktiiv 2010/13/EL audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv) (ELT L 95, 15.4.2010, lk 1): artiklid 9, 10, 11 ja 19 – 26.”

(5) Punkt 6 asendatakse järgmisega:

„6. Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, 21.4.1993, lk 29).”

(6) Punkt 7 asendatakse järgmisega:

„7. Euroopa Parlamendi ja nõukogu 14. jaanuari 2009. aasta direktiiv 2008/122/EÜ tarbijate kaitse kohta seoses osaajalise kasutamise õiguse, pikaajalise puhkusetoote, edasimüügi ja vahetuslepingute teatavate aspektidega (ELT L 33, 3.2.2009, lk 10).”

(7) Punkt 9 jäetakse välja.

[1] ELT L 364, 9.12.2004, lk 1.

[2] KOM(2001) 531 (lõplik).

[3] KOM(2002) 289 (lõplik).

[4] Nõukogu 2. detsembri 2002. aasta resolutsioon ühenduse tarbijapoliitika strateegia kohta aastateks 2002–2006. ELT C11, 17.1.2003, lk 1.

[5] European Parliament resolution on the implications of the Commission Green Paper on European Union Consumer Protection for the future of EU consumer policy (COM(2001) 531 - C5-0295/2002 - 2002/2151(COS)), European Parliament resolution on prospects for legal protection of the consumer in the light of the Commission Green Paper on European Union Consumer Protection (COM(2001) 531 - C5-0294/2002 - 2002/2150(COS)), European Parliament resolution on the Commission communication to the European Parliament, the Council, the Economic and Social Committee and the Committee of the Regions on 'Consumer Policy Strategy 2002-2006' (COM(2002) 208 - C5-0329/2002 - 2002/2173(COS)).

[6] KOM(2003) 443 (lõplik).

[7] ELi toimimise lepingu artikkel 294

[8] ELi toimimise lepingu artikkel 114.

[9] Varem EÜ asutamislepingu artikkel 5.

[10] EÜT L 250, 19.9.1984, lk 17, viimati muudetud direktiiviga 2005/29/EÜ, ELT L 149, 11.6.2005, lk 22.

[11] ELT L 376, 27.12.2006, lk 21.

[12] EÜT L 290, 23.10.1997, lk 18.

[13] EÜT L 42, 12.2.1987, lk 48.

[14] ELT L 133, 22.5.2008, lk 66; parandatud väljaandes ELT L 207, 11.8.2009, lk 14.

[15] EÜT L 298, 17.10.1989, lk 23, viimati muudetud direktiiviga 2007/65/EÜ, ELT L 332, 18.12.2007, lk 27.

[16] ELT L 95, 15.4.2010, lk 1.

[17] EÜT L 280, 29.10.1994, lk 83.

[18] ELT L 33, 3.2.2009, lk 10.

[19] ELT C […], […], lk […].

[20] ELT C […], […], lk […].

[21] ELT C […], […], lk […].

[22] ELT L 364, 9.12.2004, lk 1.

[23] EÜT L 250, 19.9.1984, lk 17, viimati muudetud direktiiviga 2005/29/EÜ, ELT L 149, 11.6.2005, lk 22.

[24] ELT L 376, 27.12.2006, lk 21.

[25] EÜT L 290, 23.10.1997, lk 18.

[26] EÜT L 42, 12.2.1987, lk 48.

[27] ELT L 133, 22.5.2008, lk 66; parandatud väljaandes ELT L 207, 11.8.2009, lk 14.

[28] EÜT L 298, 17.10.1989, lk 23, viimati muudetud direktiiviga 2007/65/EÜ, ELT L 332, 18.12.2007, lk 27.

[29] ELT L 95, 15.4.2010, lk 1.

[30] EÜT L 280, 29.10.1994, lk 83.

[31] ELT L 33, 3.2.2009, lk 10.